Tâi-oân hong-im hû-hō

**Hong-im hû-hō** (ㄏㆲ ㄧㆬ ㄏㄨˊ ㄏㄜ˫, Hàn-jī: 方音符號, Kheh-gí Pe̍h-ōe-jī: , Taiwanese Phonetic Symbols(**TPS**)), Tiong-hôa Bîn-kok Kàu-io̍k-pō͘ koaⁿ-hong kā hō-chò "**hong-im hû-hō hē-thońg**", bîn-kan koh kā kiò-chò **Taî-gí chù-im**, sī chi̍t thò khe̍h laî piau-sī Tâi-gí kah Kheh-gí ê piau-im hû-hō. Chú-iàu sī í chù-im hû-hō chò ki-chhó͘, koh ke chi̍t-kóa hû-hō lâi piáu-sī hôa-gí lāi-té bô ê im.

## Le̍k-sú
Hong-im hû-hō hē-thońg, tī it kiú sù lio̍k nî iû Tâi-oân-séng Kok-gí Thui-hêng Úi-oân-hōe hong-giân-cho͘ ê Ho̍h-ló-lan̂g Chu Tiāu-siông kàu-siū siat-kè, Bat-tī tâi-oân końg-pò tiān-tâi ū kàu-ha̍k chiat-bo̍k, mā tī kok-gí-ji̍t-pò liân chài, í ē-mn̂g im chò phiau-chún, m̄-koh āu-lâi in-ūi thui-hêng kok-gí ūn-ton̄g tio̍h khah chió lan̂g teh ēng--ah, Chu kàu-siū mā cháu-khì Sin-ka-pho.

Tâi-oân Tāi-ha̍k Tiong-bûn-hē thè-hiu kàu-siū Ngô͘ Siú-lé siá--ê *kok-tâi tùi-chiàu oa̍h-iōng sû-tián* kah hiong-thó͘ bûn-ha̍k chok-ka Iôⁿ Chheng-chhiok siá--ê *tâi-hôa siang-gí sû-tián* lońg chhái-ēng chù-im, 1998 nî Tiong-hôa Bîn-kok Kàu-io̍k-pō͘ mā kong-kò sú-iōng tâi-gí chù-im.2006 nî 10 goe̍h 14 hō, Kàu-io̍k-pō͘ kong-pò͘ Tâi-oân Bân-lâm-gí Lô-má-jī Pheng-im Hong-àn, koaⁿ-hong choán-khì thui-hêng Lô-má-jī, the-chhut koaⁿ-hong sû-tián *[[Tâi-oân Bân-lâm-gí Siông-iōng-sû Sû-tián]]*, pēng-chhiáⁿ chiâⁿ-chò kàu-io̍k-kài ê chú-liû; chù-im tio̍h in-ūi khah chió lan̂g iōng, chi-oān ê jī-thé mā khah chió, jî-chhiáⁿ pian-bé mā bô chù-im chit-khoán siāng-hā pâi-lia̍t ê hêng-sek, bô-hoat-tō͘ tián-hiān i ê oa̍t-tho̍k iu-sè. Sú-iōng-lu̍t mā in-ūi le̍k-sú khah té, bûn-hiàn sioⁿ chió, só͘-í pí Lô-má-jī kē, m̄-koh kīn-nî í-lâi mā ta̍uh-ta̍uh-á cheng-ka, chhiōⁿ ban̄g-lō͘ Tâi-gí sû-tián *Bêng-tián* tio̍h ū iōng chù-im piau tī hàn-jī piⁿ-á.

Tī hong-im hû-hō siat-kè chìn-chêng, Kok-bîn Chèng-hú tio̍h in-ūi hàn-gí-cho̍k ē-kha kok-chióng hàn-gí ê chù-im su-kiû, bat chhut-pán kòe *Chù-im Hû-hō Chońg-piáu*. Chit-ê piáu sī gí-giân ha̍k-ka Tiō Goân-jīm tam-jīm chú-phian, í chù-im hû-hō chò ki-chhó͘ khì siu-kái, cheng-ka 40 ê hû-hō, hō-chò "jūn-im hû-hō", iōng-lâi thè kok-chióng hàn-gí chù-im. M̄-koh to-sò͘ hong-im-hû-hō lońg lēng-gōa siat-kè, kan-na chió-chió kúi-nā ê hong-im hû-hō kah jūn-im hû-hō sio-kan̂g, chhiōⁿ ", , " chit saⁿ ê lô-im siaⁿ-bú. Hong-im hû-hō ê ūn-bú siat-kè, ki-pún-siōng lońg kah jūn-im hû-hō bô-kan̂g.

2009 nî 11 goe̍h, Liân-kang-koān chèng-hú pan-pò͘ Bân-tang-ōe chù-im hû-hō. Tâi-oân hong-im-hû-hō ê jī-hêng tī tiān-náu su-ji̍p hong-bīn, tû-liáu hiān-iú ê kok-chióng Bân-lâm-gí su-ji̍p-hoat í-gōa, bo̍k-chêng mā ū ē-sái tī chhiú-ki-á téng-koân su-ji̍p ê APP, chhiōⁿ "tâi-gí khí-pò͘".

## Hû-hō-pió
Tī Tiong-hôa Bîn-kok Kàu-io̍k-pō͘ kong-pò͘ ê Tâi-gí thong-hêng-khioⁿ lāi-té, chońg-kiōng sú-iōng 49 ê hû-hō, kî-tiong 26 ê sī tùi kok-gí chù-im hû-hō lâi--ê, lēng-gōa koh chhoǹg-chō 23 ê sin hû-hō lâi piau-sī tâi-oân ê gí-giân.

* Iōng nâ-jī ê sī kok-gí bô leh sú-iōng ê hû-hō, iōng an̂g-jī ê sī hoat-im kah kok-gí bô siáⁿ kan̂g ê hû-hō.
* Tâi-gí ū sì chióng ji̍p-siaⁿ ūn-bóe, ēng sió-bé ê "ㄅ [p̚], ㄉ [t̚], ㄍ [k̚], ㄏ [ʔ]" piáu-sī.
* Tī pō͘-hūn khioⁿ-kháu lāi-té ē sú-iōng "ㄬ [ɲ], ㄜ [ə], ㄝ [ɛ], ㆨ [ɨ]" téng hû-hō chò piau-im.

## Hong-im Hû-hō Hē-thońg
*Í-hā sūn-sū, hoān-lē í 1998 nî Kàu-io̍k-pō͘ kong-kò ê bûn-kiāⁿ chò piau-chún, piau-im í Kàu-io̍k-pō͘ *Tâi-oân Bân-lâm-gí Siông-iōng Sû-tián* lāi-té tē-it iu-sè khioⁿ ê hoat-im ūi-chú (nā m̄-sī tē-it iu-sè-khioⁿ ē lēng-gōa phiau-sī). Pō͘-hūn soat-bêng sī lâi-chū Ngô͘ Siú-lé kàu-siū ê kài-siāu.

### Hû-hō kah Hoat-im
#### Siaⁿ-bó

#### Kài-bú kah Ūn-bú
* Chhim-sek pōe-kéng piáu-sī sī te̍k-pia̍t khioⁿ-kháu leh iōng--ê, iu-sè-khioⁿ bô leh iōng.

### Cho͘-ha̍p ūn-bú

* Ji̍p-siaⁿ ūn-bóe èng-kai ài sī "ㆴ(), ㆵ(), ㆻ (), ㆷ()". Kū--ê Unicode in-ūi jîn-ûi chhò-gō͘, kā "" siu-lio̍k chò "ㆶ()", che m̄-sī chèng-khak ê siá-hoat. Unicode 13.0 í-keng kā "ㆻ ()" pó͘ chiōⁿ-khì ah.

### Siaⁿ-tiāu

In-ūi Tâi-gí iu-sè-khioⁿ lāi-té ê iôⁿ-siōng-tiāu í-keng pèng-ji̍p-khì iông-khì tiāu, só͘-í hong-im hû-hō tio̍h bô kā siat-kè i ê hû-hō. Tâi-gí iông-ji̍p ê pún-tiāu, kàu-taⁿ iáu-ū chiok tōa--ê bô-kan̂g.

## Si̍t-lē
### Bêng-giân

:Choân-pō͘ ê kho-ha̍k lońg chí put-kò sī kā pêng-siông-sî só͘ su-khó--ê koh-chài thê-liān ── Ài-in-su-thán　
: ── 　

### Chhun-hiáu

(Hàn-jī: 春眠不覺曉，處處聞啼鳥。夜來風雨聲，花落知多少？)
### Liân-ha̍p-kok Sè-kài Jîn-koân Soan-giân

### Han̂g-hái-ka 1 hō Bân-lâm-gí a̋i-sat-chuh


## Chù-kái

## Chham-khó Chu-liāu

## Koh khòaⁿ
*Chù-im hû-hō
*Tâi-oân-gí khá-nah
*Tâi-lô
*Pe̍h-ōe-jī

## Gōa-pō͘ liân-kiat

*教育部方音符號公告與資料下載
**方音符號系統資料下載
*台語天地 吳守禮教授網站
**台、華注音符號發音總表（吳守禮教授）
**華、台語注音符號溯源
*